nahid-hub/BLUGE-bengali-wikipedia-section-title-prediction huggingface dataset:
জাফলং-এর পাথর শিল্প একদিকে যেমন ঐ এলাকাকে সকল অঞ্চলের কাছে পরিচিত করেছে, তেমনি এই পাথর শিল্পের যথেচ্ছ বিস্তারে এলাকার বাতাস হয়ে পড়েছে কলুষিত। যন্ত্রের সহায়তায় উন্মুক্ত উপায়ে পাথর ভাঙার কারণে ভাঙা পাথরের গুঁড়া আশপাশের এলাকায় ছড়িয়ে পড়ছে আর সাধারণ্যের শ্বাস-প্রশ্বাসকে ব্যাহত করছে। এছাড়া সরকারি বিধিনিষেদের তোয়াক্কা না করে নদী থেকে যথেচ্ছ পাথর উত্তোলন নদীর জীববৈচিত্র্য আর উদ্ভিদবৈচিত্র্যকে করে তুলেছে হুমকির সম্মুখিন। এছাড়া অনুমোদনহীনভাবে ৩০-৩৫ ফুট গর্ত করে পাথর উত্তোলন নদী এবং নদী অববাহিকার ভূমিকে করছে হুমকির সম্মুখিন। এলাকার প্রভাবশালীদের হস্তক্ষেপে বিপুল পরিমাণ গাছ কেটে ফেলার কারণে প্রায়ই সেখানে নানা রোগব্যাধির প্রকোপ লক্ষ্য করা যায়। তাছাড়া উজান থেকে নেমে আসা পাথর আর বালুতে সয়লাব হয়ে যাওয়ায় পিয়াইন নদীর নাব্যতা কমে গেছে। ফলে হঠাৎই উজান থেকে নেমে আসা ঢলে ক্ষতিগ্রস্থ হয় নিকটবর্তি অঞ্চলের মানুষের জীবন-জীবিকা; যেমন: ১৯৮৮ খ্রিষ্টাব্দে ডাউকি সীমান্তে এরকমই উজান থেকে ধেয়ে আসা ঢলে বিডিআর ক্যাম্পসহ বেশ কিছু এলাকা লণ্ডভণ্ড হয়ে যায়। ২০০৯ খ্রিষ্টাব্দের ২০ মে তারিখেও অনুরূপ ঢলে ক্ষতিগ্রস্থ হয় চা-বাগানসহ বস্তি। এছাড়া নিষিদ্ধ ""বোমা মেশিন"" (স্থানীয় নাম) দিয়ে নদী থেকে পাথর উত্তোলনের কারণে স্থানীয় পিয়াইন নদী বন্যা নিয়ন্ত্রণ বাঁধ ভেঙে বিপুল সম্পদের অপচয়ও পরিবেশ বিপর্যয়ের অন্যতম একটি উদাহরণ (প্রেক্ষিত জুলাই ২০১২)।

সঠিক অনুচ্ছেদ শিরোনাম কোনটি?
titleA. পবিবেশ বিপর্যয়
titleB. যাতায়াত ব্যবস্থা
titleC. মুক্তিযুদ্ধে জাফলং
titleD. জীব ও উদ্ভিদবৈচিত্র্য
উত্তর: titleA
বিশ্ববিদ্যালয়ের সকল ছাত্র ছাত্রীদের জন্য যে সকল সুযোগ সুবিধা রয়েছে তা হলো: সেমিনার কক্ষ, আধুনিক ক্লাস রুম, কম্পিউটার ল্যাব এবং গ্রুপ স্টাডি কক্ষ। বিশ্ববিদ্যালয়ে বিভিন্ন বিষয় গবেষণার সুযোগও রয়েছে। ক্যাম্পাস জায়গার সীমাবদ্ধতার কারণে বিশ্ববিদ্যালয়ে ক্রীড়া সুবিধা সীমিত করা হয়েছে। তবে বিশ্ববিদ্যালয় রয়েছে একটি সুইমিং পুল, জিমনেসিয়াম এবং একটি মাল্টি পারপাস ক্রীড়া হল, একটি শিলা প্রাচীর দ্বারা বিশ্ববিদ্যালয় ক্যম্পাস সাজানো হয়েছে। 



সঠিক অনুচ্ছেদ শিরোনাম কোনটি?
titleA. ভর্তি কার্যক্রম
titleB. সুযোগ সুবিধা
titleC. শ্রেণীকক্ষ সমূহ
titleD. শিক্ষা ব্যবস্থা
উত্তর: titleB
২০১১ সালে ভারতের আদমশুমারি অনুসারে, জেলার ৯৮.৯৭% লোক তাদের প্রথম ভাষা হিসাবে হিন্দিতে এবং ০.৯৪% উর্দুতে কথা বলে।

এখানে ভাষার মধ্যে আছে হিন্দি, উর্দু এবং ভোজপুরি, প্রায় ৫১,০০,০০০ মানুষের ইন্দো-আর্য ভাষাসমূহর বিভাগে একটি কথ্য ভাষা, দেবনাগরী এবং কাইথি উভয় লিপিতেই লিখিত।

হিন্দি এই জেলার সর্বাধিক কথ্য ভাষা। অনেক মানুষ ভোজপুরিকে তাদের প্রাথমিক ভাষা হিসাবে ব্যবহার করে।

ইংরেজি হল ফেসবুক, ইন্সটাগ্রাম, টুইটার, লিঙ্কডইন, হোয়াটসঅ্যাপ, গুগলের মত বৈদ্যুতিন এবং সামাজিক যোগাযোগ মাধ্যমের মূল ভাষা।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. জলবায়ু
titleC. ভাষাসমূহ
titleD. জনসংখ্যার উপাত্ত
উত্তর: titleC
পুরো খেলোয়াড়ী জীবনে একটিমাত্র ইংরেজ কাউন্টি দলের পক্ষে খেলেছেন রিচার্ড এলিসন। তিনি কেন্টের ১৬৪তম ক্যাপধারী ছিলেন ও ১৯৮১ থেকে ১৯৯৩ সাল পর্যন্ত খেলেছেন।

মোটাসোটা, কোঁকড়ানো চুলের অধিকারী রিচার্ড এলিসন ডানহাতি মিডিয়াম ফাস্ট সুইং বোলার ছিলেন। ১৯৮১ সালে প্রথম-শ্রেণীর ক্রিকেটে কেন্টের পক্ষে এলিসনের অভিষেক পর্ব সম্পন্ন হয়। তখন তার বয়স ২২ বছরের চেয়ে সামান্য কম ছিল। ৯ নম্বরে ব্যাটিংয়ে নেমে অপরাজিত ৫৫ ও অপরাজিত ১১ রান সংগ্রহ করেন। হ্যাম্পশায়ারের বিপক্ষে অনুষ্ঠিত ঐ খেলায় তিনি বল হাতে পাঁচ ওভার বোলিং করে ১৩ রান খরচায় জন সাউদার্নের উইকেট লাভ করেন।

১৯৮৬ সালে বেনসন এন্ড হেজেস কাপের চূড়ান্ত খেলায় অংশ নেন তিনি। মিডলসেক্সের বিপক্ষে ৩/২৭ বোলিং পরিসংখ্যান গড়ে ১৯৯/৭-এ বেঁধে ফেলতে সহায়তা করেন। ব্যাট হাতে ২৯ রান তুললেও মিডলসেক্স নাটকীয়ভাবে দুই রানের জয় তুলে নেয়।

প্রথম-শ্রেণীর ক্রিকেটে একটি সেঞ্চুরি হাঁকিয়েছেন তিনি। ২০৭টি প্রথম-শ্রেণীর খেলায় অংশ নিয়ে ৪৭৫ উইকেট পেয়েছেন। তন্মধ্যে, ৩০ রানেরও কম খরচে ৩৫ উইকেট দখল করেছেন রিচার্ড এলিসন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. অ্যাশেজ সিরিজ
titleC. প্রথম-শ্রেণীর ক্রিকেটে অংশগ্রহণ
titleD. ব্যক্তিগত জীবন
উত্তর: titleC
জৈমিনির খ্যাতি প্রধানত তার "পূর্ব মীমাংসা সূত্র" গ্রন্থটির জন্য। এই গ্রন্থের অপর নাম "কর্ম মীমাংসা"। এই গ্রন্থে বৈদিক অনুশাসনগুলির প্রকৃতি আলোচনা করা হয়েছে। প্রাচীন ভারতীয় দর্শনের ষড় দর্শন বিভাগের পূর্ব মীমাংসা শাখাটির উদ্ভব এই গ্রন্থ থেকেই।

গ্রন্থটির রচনাকাল খ্রিস্টপূর্ব তৃতীয় শতাব্দী। এতে প্রায় ৩,০০০ সূত্র রয়েছে। এই বইতে কর্ম বা অনুষ্ঠান ও ধর্ম বা ধর্মীয় কর্তব্যের উপর ভিত্তি করে বেদ ব্যাখ্যা করা হয়েছে। সঙ্গে প্রাচীন উপনিষদ্‌গুলির টীকাও রয়েছে। জৈমিনীর মীমাংসা তার সময়ে প্রচলিত অতীন্দ্রীয়বাদী বেদান্ত ধারার বিপরীতমুখী একটি অনুষ্ঠান-কেন্দ্রিক ভাবান্দোলন। খ্রিস্টীয় প্রথম সহস্রাব্দের কোনো এক সময়ে শবর পূর্ব মীমাংসার উপর একটি টীকাগ্রন্থ রচনা করেন।

সঠিক অনুচ্ছেদ শিরোনাম কোনটি?
titleA. মার্কণ্ডেয় পুরাণ
titleB. পূর্ব মীমাংসা সূত্র
titleC. অন্যান্য উল্লেখ
titleD. রচনাবলী
উত্তর: titleB
গোপনীয়তার শ্রেণিবিভাগ করার উদ্দেশ্য তথ্যকে সুরক্ষা করা। শ্রেণিবিন্যাসের উচ্চস্তর জাতীয় সুরক্ষা বিপন্ন করতে পারে এমন তথ্য রক্ষা করে। শ্রেণিবিন্যাস আনুষ্ঠানিকভাবে "রাষ্ট্রীয় সিক্রেট" গঠন করে এবং তথ্যটি ভুল হাতে চলে গেলে হতে পারে এমন প্রত্যাশিত ক্ষতির উপর ভিত্তি করে বিভিন্ন স্তরের সুরক্ষার পরামর্শ দেয়।

তবে রাজনৈতিক উদ্দেশ্যে সরকারী গোপন নথি সংশ্লিষ্ট কর্মকর্তাদের দ্বারা সাংবাদিকদের কাছে প্রায়শই "ফাঁস" হয়ে থাকে। বেশ কয়েকজন মার্কিন রাষ্ট্রপতি জনগণের কাছে নিজেকে আরো গ্রহণযোগ্য করার মাধ্যমে ক্ষমতায় আরোহণ করার জন্য রাষ্ট্রীয় সংবেদনশীল তথ্য ফাঁস করেছেন। 

সঠিক অনুচ্ছেদ শিরোনাম কোনটি?
titleA. বিশেষ ব্যবহারিক তথ্য বা Special operational information (SOI)
titleB. ট্র্যাফিক লাইট প্রোটোকল
titleC. সরকারী গোপনীয়তার শ্রেণিবিন্যাস
titleD. হংকং
উত্তর: titleC
ইয়াঘমই ১৯৭০-এর দশক পর্যন্ত ইরানের বেতার ও টেলিভিশনে পরিবেশন করেছিলেন। ১৯৭৯-এর ইসলামি বিপ্লব চলাকালীন, ইরানের তৎকালীন মৌলবাদী সরকার ইয়াঘমইয়ের সঙ্গীত না শোনার নিষেধাজ্ঞা জারি করে। ইয়াঘমইয়ের প্রকাশ্যে গান পরিবেশন নিষিদ্ধ করা হয়। সঙ্গীত পরিবেশনায় এই নিষেধাজ্ঞা তার কর্মজীবনকে প্রভাবিত করেছিল। ১৯৯৩ সালে সুইডেন এবং নরওয়েতে কয়েকটি কনসার্ট বাদে তিনি ইরানের বাইরে আর খুব একটা পরিবেশন করেননি। কর্তৃপক্ষ দ্রুত তার সঙ্গীত বন্ধ করে দেয় এবং রেকর্ড প্রকাশ এবং সরাসরি পরিবেশন থেকে তাকে বাধা দেয়।

বিপ্লবের পরপর, ইয়াঘমই এক মাসেরও বেশি সময় ধরে "সল-ই ১" (১৯৭৯)- যেটি সিডি সংস্করণে "পারান্দে মোহজের" নামে লস অ্যাঞ্জেলেস ভিত্তিক রেকর্ড লেবেল ক্যালটেক্স রেকর্ডস থেকে ১৯৯৬ সালে পুনরায় প্রকাশিত, "সল-ই ২" (১৯৮০, ফেরেদুন ফৌরহির সাথে রেকর্ডকৃত) এবং "সল-ই ৩"- যেটি পরে "আরাইশ-ই খোরশিদ" নামে ২০০০ সালে মুক্তি পায়। কারণ অ্যালবামটির প্রকাশকালীন সময়ে ইরানে সঙ্গীতের উপর তৎকালীন শাসকের চাপ পূর্বের তুলনায় আরও অসহনীয় হয়ে ওঠে। ক্যালিফোর্নিয়া বিশ্ববিদ্যালয়ের প্রভাষক কেভান হ্যারিসের মতে, ইসলামি বিপ্লবের পরে সরকার পশ্চিমা এবং ইউরোপিয় সংস্কৃতির প্রভাব বন্ধ করতে অত্যধিক অনুপ্রাণিত হয়ে উঠেছিল; ফলে তারা কুরুশের মতো সঙ্গীতশিল্পীদের হ্রাস করতে দৃঢ়প্রত্যয়ী হয়েছিল। ইরানের তৎকালীন অধিকাংশ সঙ্গীতশিল্পী সে সময়ে ইরান ত্যাগ করে লস অ্যাঞ্জেলেস, মন্ট্রিল, প্যারিস এবং অন্যান্য ইউরোপিয় দেশগুলিতে যেখানে নির্বাসিত সম্প্রদায়ের বসতি স্থাপন করা হয়েছিল সেখানে নির্বাসিত হতে বাধ্য হয়েছিলেন। যদিও ইয়াঘমই তার আদর্শের দিক বিবেচনায় ইরান ছাড়েন নি। তার মতে: 

সঠিক অনুচ্ছেদ শিরোনাম কোনটি?
titleA. মালেক জামসিদ
titleB. ১৯৭৩-১৯৭৯
titleC. ইসলামি বিপ্লব
titleD. ১৯৯০-এর দশক-বর্তমান
উত্তর: titleC
২২ অক্টোবর, ২০১৫ তারিখে দিল্লিতে অনুষ্ঠিত প্রথম-শ্রেণীর রঞ্জি ট্রফি প্রতিযোগিতায় বাংলার বিপক্ষে ঋষভ পন্তের অভিষেক ঘটে। এরপর ২৩ ডিসেম্বর, ২০১৫ তারিখে ব্যাঙ্গালোরে ঝাড়খণ্ডের বিপক্ষে বিজয় হাজারে ট্রফি প্রতিযোগিতার খেলার মাধ্যমে লিস্ট এ খেলায় অভিষেক হয়।

২০১৬-১৭ মৌসুমের রঞ্জি ট্রফি মহারাষ্ট্রের বিপক্ষে ৩০৮ রানের মনোজ্ঞ ইনিংস উপহার দেন। এরফলে, তৃতীয় সর্বকনিষ্ঠ ভারতীয় ক্রিকেটার হিসেবে প্রথম-শ্রেণীর ক্রিকেটে ত্রি-শতরানের ইনিংস খেলার অধিকারী হন। তাসত্ত্বেও, মহারাষ্ট্র দল দিল্লির চেয়ে এগিয়েছিল। ৮ নভেম্বর, ২০১৬ তারিখে রঞ্জি ট্রফিতে দ্রুততম সেঞ্চুরি করেন। এরজন্যে তিনি মাত্র ৪৮ বল খরচ করেছিলেন। ঐ খেলায় দিল্লির প্রতিপক্ষীয় দল ছিল ঝাড়খণ্ড দল। ফেব্রুয়ারি, ২০১৭ সালের বিজয় হাজারে ট্রফিতে দিল্লির অধিনায়কত্ব করেন। পূর্ববর্তী মৌসুমে দিল্লিকে চূড়ান্ত খেলায় নিয়ে যাওয়া অধিনায়ক গৌতম গম্ভীরের স্থলাভিষিক্ত হন তিনি। দিল্লির কোচ ভাষ্কর পিল্লাই এ প্রসঙ্গে মন্তব্য করেন যে, এটি সম্মিলিত সিদ্ধান্ত ছিল।

১০১৭-১৮ মৌসুমের জোনাল টি২০ লীগে হিমাচলপ্রদেশের বিপক্ষে দূর্দান্ত খেলেন তিনি। ১৪ জানুয়ারিতে অনুষ্ঠিত ঐ খেলায় ঋষভ পন্ত টুয়েন্টি২০ খেলার ইতিহাসে ভারতের পক্ষে দ্বিতীয় দ্রুততম সেঞ্চুরি করেন। এর জন্যে তিনি ৩২ বল মোকাবেলা করেছিলেন।

সঠিক অনুচ্ছেদ শিরোনাম কোনটি?
titleA. আইপিএল অধ্যায়
titleB. ঘরোয়া ক্রিকেট
titleC. শৈশবকাল
titleD. ২০১৬ আইসিসি অনূর্ধ্ব-১৯ ক্রিকেট বিশ্বকাপ
উত্তর: titleB
মহাদেব সাহা বগুড়ার ধুনট হাইস্কুল থেকে ১৯৬০ সালে ম্যাট্রিকুলেশন পাস করেন। উচ্চমাধ্যমিকে তিনি ঢাকা কলেজে ভর্তি হয়েও অসুস্থ হয়ে পড়েন এবং পরে তিনি বগুড়ার আজিজুল হক কলেজ থেকে ১৯৬৪ সালে উচ্চমাধ্যমিক পাস করেন। তিনি আজিজুল হক কলেজে বাংলা সাহিত্য বিষয়ে অনার্স শ্রেণীতে ভর্তি হন এবং ১৯৬৭ সালে অনার্স পাস করে রাজশাহীতে আসেন। রাজশাহী বিশ্ববিদ্যালয়ের অধীনে বাংলা বিষয়ে এমএ ডিগ্রি অর্জন করেন। এমএ পাসের পর তিনি কিছুদিন ইংরেজি বিষয়ে গবেষণায় নিযুক্ত হন কিন্তু কবিতা লেখার অদম্য আগ্রহ তাকে গবেষণা শেষ করার আগেই ঢাকায় নিয়ে যায়। তিনি জ্যোতিপ্রকাশ দত্তের সহায়তায় ১৯৬৯ সালে তৎকালীন সাপ্তাহিক পূর্বদেশ পত্রিকায় যোগদান করেন।

সঠিক অনুচ্ছেদ শিরোনাম কোনটি?
titleA. সাহিত্য কর্ম
titleB. পুরস্কার ও সম্মাননা
titleC. শিক্ষা জীবন
titleD. জন্ম ও পারিবারিক পরিচিতি
উত্তর: titleC
কর্মী মৌমাছি, যার পেটের ৪ থেকে ৭ অংশের আটটি মোম উত্পাদক গ্রন্থি সেখান ( শরীরের প্রত্যেক ভাগের ভারটিকাল শিল্ড অথবা প্লেট) থেকে নিঃসরণ দ্বারা গঠিত হয় মোম। এই মোম গ্রন্থিগুলির মাপকাঠি কর্মীদের বয়সের উপর নির্ভর করে, এবং বহু দৈনিক উড়ানের পরে, এই গ্রন্থাগারগুলির ধীরে ধীরে অবক্ষয় শুরু হয়। নতুন মোম প্রাথমিকভাবে কাচের মত -স্পষ্ট এবং বর্ণহীন হয়, মৌচাকের কর্মী মৌমাছির দ্বারা নিষ্কাশনের পরে ও পরাগের সঙ্গে মিশ্রণের পরে অস্বচ্ছ হয়ে যায়। এছাড়াও, মোম পরাগ তেল ও কর্মী মৌমাছি দ্বারা আহরিত গাছের আঠারো সংস্পর্শে ক্রমবর্ধমানভাবেই হলুদ বা বাদামী হয়ে যায়। মোম ভাঁজ প্রায় ৩ মিমি (০.১২ ইন) জুড়ে এবং ০.১ মিমি (০.০০৩৯ ইন) পুরু, এবং এক গ্রাম ওজন করতে প্রায় ১১০০ মোম প্রয়োজন হয়। মোম উৎপাদন, চাষ করা, প্রক্রিয়াকরণ এবং পণ্য, বিষয়ক বইটি অনুমান করে ১ কেজি মোম ব্যবহার হয় ২২ কেজি মধু সংরক্ষণ করতে।

মধু মৌমাছি মোম ব্যবহার করে মৌচাকের কোষগুলি তৈরি করে যেখানে তাদের বাচ্চাদের মধু খাইয়ে বড় করা হয় এবং পরাগ কোষগুলি সংরক্ষণের জন্য আবৃত করা হয়। মোম তৈরি করার জন্য কর্মী মৌমাছির জন্য, মধুচক্রের পরিপূর্ণ তাপমাত্রা ৩৩ ডিগ্রী সেন্টিগ্রেড থেকে ৩৬ ডিগ্রী সেন্টিগ্রেড (৯১ ডিগ্রী ফারেনহাইটে ৯৭ ডিগ্রি ফারেনহাইট) হতে হবে। মোম উত্পাদন করতে মৌমাছির দ্বারা ব্যবহৃত মধুর পরিমাণ নিখুঁতভাবে নির্ধারণ করা হয় নি।

সঠিক অনুচ্ছেদ শিরোনাম কোনটি?
titleA. প্রক্রিয়াকরণ
titleB. ভৌতিক বৈশিষ্ট্য
titleC. ব্যবহার
titleD. উৎপাদন
উত্তর: titleD
মা-মাটি-মানুষ হল তৃণমূল কংগ্রেস প্রধান ও বর্তমান মুখ্যমন্ত্রী মমতা ব্যানার্জী দ্বারা উদ্ভাবিত একটি প্রাথমিক স্লোগান। স্লোগানটি ২০১১ সালের বিধানসভা নির্বাচনের সময় পশ্চিমবঙ্গে খুবই জনপ্রিয় হয়ে ওঠে। পরে মমতা ব্যানার্জী একই শিরোনামের একটি বাংলা বইও লেখেন। এছাড়াও একটি গানের থিম একই শিরোনাম ধারণ করা হয়েছে। জুন ২০১১ সালে প্রকাশিত প্রতিবেদন অনুযায়ী, এটি সে সময়ে ভারতের সবচেয়ে জনপ্রিয় রাজনৈতিক স্লোগানের তালিকায় এটি ষষ্ঠ অবস্থানে ছিল।অভিযোগ রয়েছে, এই স্লোগান এর আগেই বাংলাদেশে প্রচলিত ছিল। মমতা সেখান থেকে বহুল প্রচলিত স্লোগানটি নকল করেছেন।

সঠিক অনুচ্ছেদ শিরোনাম কোনটি?
titleA. ২০০৯ সালের সাধারণ নির্বাচন
titleB. সাম্প্রতিক নির্বাচনী ফলাফল
titleC. মা-মাটি-মানুষ
titleD. ২০১০ সালের পৌর নির্বাচন
উত্তর: titleC
সমগ্র খেলোয়াড়ী জীবনে তেরোটি একদিনের আন্তর্জাতিকে অংশ নিয়েছেন ব্যারি উড। তন্মধ্যে, ইংল্যান্ড অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে খেলেছিলেন তিনি। টেস্টের তুলনায় একদিনের আন্তর্জাতিকে তুলনামূলকভাবে বেশ ভালো খেলেছেন তিনি। ব্যাটিংয়ের পাশাপাশি নয়টি ওডিআই উইকেট তুলে নিয়েছেন।

গালি অঞ্চলে দূর্দান্ত ফিল্ডিং করতেন তিনি। প্রথম খেলোয়াড় হিসেবে ওডিআইয়ে প্রথম বলেই বোল্ড হন তিনি। ২৬ আগস্ট, ১৯৭৬ তারিখে সফরকারী ওয়েস্ট ইন্ডিজের বিপক্ষে স্কারবোরায় অনুষ্ঠিত খেলায় অ্যান্ডি রবার্টসের শিকারে পরিণত হয়েছিলেন।

সঠিক অনুচ্ছেদ শিরোনাম কোনটি?
titleA. একদিনের আন্তর্জাতিক
titleB. টেস্ট ক্রিকেট
titleC. বিতর্ক
titleD. অর্জনসমূহ
উত্তর: titleA
দোহার উপজেলার দর্শনীয় স্থানগুলোর মধ্যে উল্লেখযোগ্য হচ্ছে নুরুল্লাহপুর ওরস শরীফ এর মেলা (সুন্দরীপাড়া), মিনি কক্সবাজার খ্যাত মৈনট ঘাট, পদ্মাপাড়ের বাহ্রা ঘাট, কোঠাবাড়ি বিল, পদ্মাপাড়ের নারিশা, আড়িয়াল বিল (নিকড়া), ডাক বাংলো (মুকসুদপুর), দুবলী হতে নবাবগঞ্জ সড়ক, সাইনপুকুর বড়বাড়ি, কাটাখালী মৌলভী বাড়ি ইত্যাদি। উল্লেখযোগ্য যে বর্তমান সংসদ সদস্য সালমান এফ রহমান মিনি কক্সবাজার খ্যাত মৈনট ঘাটকে পরিকল্পিত ও উন্নতমানের পর্যটনকেন্দ্র হিসেবে গড়ে তুলতে এলাকাবাসীর নিকট প্রতিশ্রুতিবদ্ধ।

সঠিক অনুচ্ছেদ শিরোনাম কোনটি?
titleA. স্বাস্থ্য
titleB. অবস্থান
titleC. ইতিহাস
titleD. দর্শনীয় স্থান
উত্তর: titleD
১৯৫৭ সালে কার্জন হলের শেষ প্রান্তে অবস্থিত চারতলা বিল্ডিংটিতে বিভাগটির পথচলা শুরু হয়। প্রফেসর কামালউদ্দিন আহমেদ এর প্রতিষ্ঠাতা। পূর্বে এটি শুধু প্রাণরসায়ন বিভাগ থাকলেও সম্প্রতি এর নামকরণ করা হয় প্রাণরসায়ন ও অনুপ্রাণ বিজ্ঞান বিভাগ এবং সেই অনুযায়ী পাঠতালিকাতেও বিশেষ পরিবর্তন আনা হয়। এই বিভাগে অধ্যাপনায় নিয়োজিত রয়েছেন একরাশ খ্যাতনামা বিজ্ঞানী ও গবেষক। বিভাগে চার বছর মেয়াদী অনার্স , এক বছর মেয়াদী মাস্টার্স, এম ফিল ও পিএইচডির সুবিধা রয়েছে। বিভাগের বর্তমান চেয়ারম্যান প্রফেসর ইশতিয়াক আহমেদ।

সঠিক অনুচ্ছেদ শিরোনাম কোনটি?
titleA. নারী শিক্ষা
titleB. প্রাণ রসায়ন ও অনুপ্রাণ বিজ্ঞান
titleC. সমাজবিজ্ঞান
titleD. ফলিত গণিত
উত্তর: titleB
বলয় ভূ-চ্যুতি ক্যালডেরা ভূ-চ্যুতি নামেও পরিচিত 
এটি সংঘটিত হয় আগ্নেয়গিরির ক্যালডেরা ভেঙে পড়ার দরুন ও উল্কাপাতের দরুন (যেমন সেসাপিক বে ইম্প্যাক্ট জ্বালামুখ)। বলয় ভূ-চ্যুতি কিছু সাধারাণ ভূ-চ্যুতির অধিক্রমণের দরুন সৃষ্ট বৃত্তাকার ভূ-চ্যুতি থেকে গড়ে ওঠে। এ ধরনের ভূ-চ্যুতিতে সৃষ্ট ফাটল বাঁধ বেষ্টনীর মাধ্যমে পূরণ হতে পারে।

সঠিক অনুচ্ছেদ শিরোনাম কোনটি?
titleA. ভূ-চ্যুতির প্রকারভেদ
titleB. চ্যুতি শিলা
titleC. জনগণ ও অবকাঠামোর উপর প্রভাব
titleD. বলয় ভূ-চ্যুতি
উত্তর: titleD
১৯৫৪ সালের ২ জানুয়ারি একটি রাষ্ট্রপতি অধ্যাদেশ বলে এই সম্মাননা প্রবর্তিত হয়। প্রকৃতপক্ষে এই সম্মাননার প্রবর্তিত হয়েছিল তিন-বর্গের "পদ্মবিভূষণ" সম্মানের "প্রথম বর্গ" রূপে। যদিও ১৯৫৫ সালে এই সম্মাননার ধরন পরিবর্তন করা হয় এবং প্রকৃত পরিকল্পনার আকারে এই সম্মাননা প্রদানের কোনো উল্লেখ পাওয়া যায় না। ১৯৭৭ সাল থেকে ১৯৮০ সাল এবং ১৯৯২ সাল থেকে ১৯৯৮ সাল পর্যন্ত এই সম্মাননা প্রদান করা হয়নি।

২০০৯ সাল পর্যন্ত মোট ২৫৮ জন এই পুরস্কার পেয়েছেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. দ্বিতীয় পদক (১৯৫৫-১৯৫৭)
titleC. প্রথম পদক (১৯৫৪-৫৫)
titleD. বর্তমান পদক (১৯৫৭–বর্তমান)
উত্তর: titleA
পেতেন নদী অববাহিকা অঞ্চলের ধ্রুপদী মায়া সভ্যতার গুরুত্বপূর্ণ প্রত্নতাত্ত্বিক স্থানগুলো অদ্যাবধি নিম্নবর্ণিত কিছু নিদর্শন রক্ষিত আছে:
তিকাল ইউনেস্কোর বিশ্ব ঐতিহ্যবাহী স্থানের তালিকার সর্বাগ্রে অন্তর্ভূক্ত হয়। পরবর্তীতে তিকাল জাতীয় উদ্যান প্রথম মিশ্র প্রত্নতাত্ত্বিক ও প্রাকৃতিক বিশ্ব ঐতিহ্যবাহী তালিকায় প্রথম অন্তর্ভুক্ত করা হয়েছিল।

সঠিক অনুচ্ছেদ শিরোনাম কোনটি?
titleA. ধ্রুপদী সময়কাল
titleB. প্রত্নতাত্ত্বিক নিদর্শন
titleC. স্পেনীয় ঔপনিবেশিক সময়কাল
titleD. ইতিহাস
উত্তর: titleB
১৯৫৪ সালে চট্টগ্রামের ষোলশহরে সৈয়দ আহমদ শাহ সিরিকোটি (রহ.) মসলকে আলা হযরতের উপর ভিত্তি রেখে এ মাদ্রাসাটি প্রতিষ্ঠা করেন। প্রতিষ্ঠালগ্ন থেকে দীর্ঘ অর্ধ শতাব্দীর বেশি সময় ধরে এই দ্বীনি শিক্ষা প্রতিষ্ঠান দেশে এবং দেশের বাইরে বিশেষভাবে পরিচিত। প্রতিষ্ঠাতার যোগ্য উত্তরসূরী সৈয়দ মুহাম্মদ তৈয়্যব শাহ (রহ.) এর দুই সুযোগ্য সন্তান সৈয়দ মুহাম্মদ তাহের শাহ (মা.জি.আ.) এবং সৈয়দ মুহাম্মদ সাবির শাহ (মা.জি.আ.) এর পৃষ্ঠপোষকতায় জামেয়ার খ্যাতি আজ দুনিয়াব্যাপী।

সঠিক অনুচ্ছেদ শিরোনাম কোনটি?
titleA. সনদ স্বীকৃতি এবং স্তর ভিত্তিক এমপিও ভুক্তির তারিখ
titleB. অর্জন
titleC. ইতিহাস
titleD. শিক্ষকবৃন্দ
উত্তর: titleC
প্রায় ১৯৫৩ সালের দিকে রণহাট গ্রামটি প্রতিষ্ঠিত হয়। পূর্বে এটি “গড়ের হাট” নামে পরিচিত ছিল। বলা হয়ে থাকে রণহাট প্রথমে একটি আঞ্চলিক বাজার হিসেবে গড়ে উঠেছিল। ধীরে ধীরে জায়গাটা লোকবসতিতে ভরে উঠে। গ্রামটি প্রতিষ্ঠিত হওয়ার পর পুকুর ও লেকের খনন কাজ বাড়তে থাকে। ১৯৬০ সালে এই গ্রামে মাছ ধরাকে কেন্দ্র করে দুপক্ষের মধ্যে তুমুল সংঘর্ষ হয়, এতে ৩ থেকে‌ ৪ জন লোক মারা যায় এবং বহু লোক আহত হয়। এই সংঘর্ষের নামানুসারে রণহাট নামকরণ করা হয়।

গ্রামটি কয়েকটি পাড়া ও মহল্লায় বিভক্ত। সাম্প্রতিক বছরগুলোতে সবচেয়ে বেশি যে পরিবর্তনগুলো এসেছে তা হলো একে অপরের প্রতি গ্রামবাসীর দৃঢ় বন্ধন, সামাজিক দায়িত্ব এবং পরস্পরের প্রতি সহানুভূতিশীল।

বর্তমানে ৮ নং হরিয়ান ইউনিয়ন পরিষদে রণহাট গ্রামটি অন্তর্ভুক্ত করা হয়েছে। উল্লেখ্য, হরিয়ান ইউনিয়ন মোট ৯টি ওয়ার্ড ও ১২টি মৌজা নিয়ে গঠিত।

সঠিক অনুচ্ছেদ শিরোনাম কোনটি?
titleA. রণহাট আশরাফের মোড়
titleB. উন্নয়ন
titleC. প্রাকৃতিক সম্পদ
titleD. ইতিহাস
উত্তর: titleD
১৯৬৫ সালে স্টুয়ার্ড মুজিব তৎকালীন পূর্ব পাকিস্তানে চলে আসেন এবং বিমান, নৌ ও সেনাবাহিনীর বাঙালী সৈনিকদের গোপনে সশস্ত্র বিপ্লবে দীক্ষিত করে তোলেন এবং স্বাধিকার আন্দোলনের পরিকল্পনা বাস্তবায়নে তৎপর হয়ে ওঠেন। ১৯৬৬ সালে কমান্ডার মোয়াজ্জেম হোসেন চট্টগ্রামে বদলি হয়ে আসেন। এতে তৎপরতা আরো জোরদার করার সুযোগ পান তিনি। ১৯৬৭ সালের জুন/জুলাই মাসে মামলার অন্যতম দুই অভিযুক্ত স্টুয়ার্ড মুজিবুর রহমান আর আলি রেজা যে বিলোনিয়া দিয়ে ত্রিপুরায় এসে একজন ভারতীয় গোয়েন্দা কর্মকর্তা কর্ণেল মেননের [যাঁর আসল নাম কে শঙ্করণ নায়ার বলেই মনে করা হয়, যিনি ভারতের বর্হিদেশীয় গুপ্তচর সংস্থা রিসার্চ এন্ড এনালিসিস উইং এর দ্বিতীয় প্রধান হয়েছিলেন] সঙ্গে শালবাগানে দেখা করে ভারতের সাহায্য চেয়েছিলেন, সেটা অনেকেরই জানা তথ্য।

সে সময় শেখ মুজিবুর রহমানের সঙ্গেও তাদের যোগাযোগ স্থাপিত হয়। কিন্তু এ গোপন পরিকল্পনা ফাঁস হয়ে গেলে পাকিস্তান শাসকগোষ্ঠী ১৯৬৮ সালের ১৮ জুন শেখ মুজিবুর রহমানসহ ৩৫ বাঙালীকে আসামি করে রাষ্ট্রদ্রোহের মামলা দায়ের এবং তাদের গ্রেফতার করে। মামলাটি ‘আগরতলা ষড়যন্ত্র মামলা’ নামে পরিচিত ছিল। গণআন্দোলনের মুখে ১৯৬৯ সালের ২১ ফেব্রুয়ারি পাকিস্তান সরকার তাদের মুক্তি দিতে বাধ্য হয়। মামলা নিষ্পত্তির চার যুগ পর মামলার আসামী ক্যাপ্টেন এ. শওকত আলী ২০১১ সালে প্রকাশিত একটি স্বরচিত গ্রন্থে এ মামলাকে "সত্য মামলা' বলে দাবী করেন।"

সঠিক অনুচ্ছেদ শিরোনাম কোনটি?
titleA. অন্তর্ধান
titleB. আগরতলা ষড়যন্ত্র মামলা
titleC. স্বীকৃতি
titleD. স্বাধীনতা যুদ্ধ
উত্তর: titleB
গন্ডেরবাল জেলাটির সদর দপ্তর গণ্ডেরবাল শহরের স্থানাংক । এর গড় উচ্চতা সমুদ্রতল থেকে উপরে, এবং এটি শ্রীনগর শহর থেকে প্রায় দূরে।

গন্ডেরবাল জেলাটি সিন্ধু নদ জুড়ে বিস্তৃত। নদীটি জেলার বেঁচে থাকার একমাত্র সাধন হিসাবে বিবেচিত হয়। এটি জম্মু ও কাশ্মীর রাজ্যের একমাত্র নদী, যেখানে তিনটি জলবিদ্যুৎ কেন্দ্র চালু রয়েছে; এ ছাড়া নদীটি সেচের জন্য জল সরবরাহ করে, জেলার জনসংখ্যার ৮০% কৃষিকাজের সাথে জড়িত। এই নদীর বালি (বাজরি)র উন্নত গুণমানের জন্য এই অঞ্চলের একটি অর্থকরী পণ্য হিসেবে বিবেচিত।

সঠিক অনুচ্ছেদ শিরোনাম কোনটি?
titleA. নরনাগ মন্দির
titleB. জলবায়ু
titleC. ঐতিহাসিক স্থান এবং অবশেষ
titleD. ভূগোল
উত্তর: titleD
জীবদ্দশায় ওমরের খ্যাতি ছিল গণিতবিদ হিসাবে। ইসলামী সভ্যতার জ্ঞান-বিজ্ঞানের সোনালী যুগে তথা এখন থেকে প্রায় এক হাজার বছর আগে বীজগণিতের যেসব উপপাদ্য এবং জ্যোতির্বিদ্যার তত্ত্ব ওমর খৈয়াম দিয়ে গেছেন সেগুলো এখনও গণিতবিদ এবং মহাকাশ গবেষক বা জ্যোতির্বিদদের গবেষণায় যথাযথ সূত্র হিসেবে ব্যবহৃত হচ্ছে। তিনি পরাবৃত্ত ও বৃত্তের ছেদকের সাহায্যে ত্রিঘাত সমীকরণের সমাধান করেন। এছাড়া তিনি দ্বি-পদী রাশিমালার বিস্তার করেন। ওমরের আর একটি বড় অবদান হলো ইউক্লিডের সমান্তরাল স্বীকার্যের সমালোচনা যা পরবর্তী সময়ে অ-ইউক্লিডীয় জ্যামিতির সূচনা করে।

১০৭০ খ্রিস্টাব্দে তার পুস্তক মাকালাত ফি আল জাবর্ আল মুকাবিলা প্রকাশিত হয়। এই পুস্তকে তিনি ঘাত হিসাবে সমীকরণের শ্রেণীকরণ করেন এবং দ্বিঘাত সমীকরণের সমাধানের নিয়মাবলি লিপিবদ্ধ করেন। এই পুস্তকে তিনি কোনিক সেকশনের বিভিন্ন ছেদকের সাহায্যে নানারকম ত্রিঘাত সমীকরণ সমাধান করেন। অর্থাৎ জ্যামিতিক পদ্ধতিতে বাস্তব মূর আছে এমন ত্রিঘাত সমীকরণ প্রথম সমাধান করেন। তিনি বর্তমানে প্যাসকেলের ত্রিভুজ নামে পরিচিত দ্বিপদী সহগের ত্রিভুজাকার এরেও লিখেছিলেন।

সঠিক অনুচ্ছেদ শিরোনাম কোনটি?
titleA. গণিতচর্চা
titleB. সমাধি ও স্মরণ
titleC. ওমরের রুবাই
titleD. জন্ম ও প্রথম জীবন
উত্তর: titleA
থাইরিস্টর প্রধানত ব্যবহৃত হয় উচ্চ তড়িৎ প্রবাহ এবং বিভবের ক্ষেত্রে। এছাড়াও এটি পরিবর্তী তড়িৎ প্রবাহ নিয়ন্ত্রণে ব্যবহৃত হয়। 
যখন তড়িৎ প্রবাহের প্রান্ত পরিবর্তন করা হয় তখন যন্ত্রের সুইচ স্বয়ংক্রিয়ভাবে বন্ধ হয়, এটিকে "আড়াআড়ি শূন্য" ক্রিয়া হিসাবে উল্লেখ করা হয়।
এটি সমানভাবে চালু হতে পারে; যেমন, একবার যন্ত্রটি ট্রিগার করলে এটির তড়িৎ প্রবাহ বিভবের সাথে একই ফেজে সঞ্চালিত হয় এবং ঋণাত্মক (ক্যাথোড) থেকে ধনাত্মক (অ্যানোড) সংযোগে বিভব প্রয়োগ করার সাথে গেট প্রান্তের সমতা বিধানের কোনো প্রয়োজন নেই। উদাহরণত, যন্ত্রটি বায়াস প্রাপ্ত হলে সম্পুর্ণরূপে চালু হয়। এটি অসামঞ্জস্য কার্যের সাথে বিপরীত আচরণ করে না, ফলে আউটপুট একমুখী হয়, তড়িৎ শুধুমাত্র ঋণাত্মক (ক্যাথোড) হতে ধনাত্মক (অ্যানোড) প্রান্তে প্রবাহিত হয় এবং স্বাভাবিকভাবে অসাঞ্জস্য হয়।
থাইরিস্টরকে ব্যবহার করা যেতে পারে, ফেজ কোণ ট্রিগার নিয়ন্ত্রকের নিয়ন্ত্রক উপাদান হিসাবে, এছাড়াও এটি ফেজ ফায়ার নিয়ন্ত্রক হিসাবে পরিচিত। কিছু ক্ষেত্রে এটিকে ডিজিটাল বর্তনীর তড়িৎ শক্তি সরবরাহে খুঁজে পাওয়া যেতে পারে, বিদ্যুৎ সরবরাহ অকার্যকর হয়ে যন্ত্রাংশসমূহ নষ্টের হাত থেকে প্রতিরোধের জন্য এটি "উন্নত বর্তনী রক্ষক" হিসাবে ব্যবহৃত হয়। গেট প্রান্তে জেনার ডায়োড সংযুক্ত করে এটি সমন্বিত থাইরিস্টর হিসাবে ব্যবহৃত হয় এবং যদি এর সরবরাহকৃত আউটপুট বিভব জেনার বিভবের উপরে উঠে, তাহলে থাইরিস্টরের মধ্য দিয়ে তড়িৎ প্রবাহ সঞ্চালিত হবে এবং বিদ্যুৎ সরবরাহের আউটপুট হতে গ্রাউন্ড শর্ট-সার্কিট হবে (সাধারণভাবে রক্ষক অথবা ফিউজ ট্রিপ করে)। এমন প্রকারের সুরক্ষা বর্তনীকে "ক্রোবার" বলা হয়।
আদর্শ সার্কিট ব্রেকার বা ফিউজের তুলনায় এটিতে বিশেষ সুবিধা আছে। এটি ক্ষতিকর সরবরাহকৃত বিভবের জন্য গ্রাউন্ড পর্যন্ত উচ্চ সঞ্চালন পথ তৈরি করে এবং বিদ্যুৎ সরবরাহ পর্যন্ত সিস্টেমে সম্ভাব্য শক্তি সঞ্চিত করে রাখে।
থাইরিস্টর প্রথম লার্জ-স্কেল অ্যাপ্লিকেশন, যাতে ট্রিগারিং ডায়াক সংযুক্ত ছিল। ভোক্তা পর্যায়ের পণ্যগুলিতে থাইরিস্টর এর ব্যবহার পৌঁছে যায় ১৯৭০ এর দশকের প্রথম দিকে, যখন রঙ্গীন টেলিভিশন রিসিভারের মধ্যে বিদ্যুৎ সরবরাহ স্থিতিশীল রাখতে থাইরিস্টর ব্যবহার করা হতো।
ইনপুটের পরিবর্তী তড়িৎ প্রবাহ সরবরাহের পতনশীল তরঙ্গের অর্ধাংশ যখন ধনাত্মক মানে পৌঁছে তখন থাইরিস্টর যন্ত্রের সুইচিং সূচক উপরে এবং নিচে সরানোর মাধ্যমে রিসিভারের জন্য উচ্চ বিভবের একমুখী তড়িৎ প্রবাহ সরবরাহ স্থিতিশীলতা প্রাপ্ত হয় (যদি ক্রমবর্ধমান আউটপুট বিভবে ব্যবহার করা হয় তাহলে এটি সর্বদা ইনপুট বিভবের সর্বোচ্চ মানে উঠবে, যখন যন্ত্রটি ট্রিগারকৃত থাকবে এবং এভাবে নিয়ন্ত্রণের লক্ষ্য ব্যহত হয়)। সুনির্দিষ্ট সুইচিং প্রান্ত একমুখী তড়িৎ প্রবাহ আউটপুট সরবরাহে লোড দ্বারা নির্ধারিত থাকে, পাশাপাশি ইনপুট পরিবর্তী তড়িৎ প্রবাহ হ্রাস বৃদ্ধি হয়।
থাইরিস্টর কয়েক দশক ধরে ব্যবহার করা হয়েছে টেলিভিশনে আলো হ্রাসের জন্য, চলচ্চিত্রে এবং থিয়েটারে, যেখানে তারা প্রতিস্থাপন করেছিল নিম্নতর প্রযুক্তি, যেমন অটো ট্রান্সফরমার এবং রীহোস্টেটস। এটি কিছু ক্ষেত্রে ব্যবহৃত হয়েছিল ফটোগ্রাফিতে ফ্লাশের জটিল অংশ হিসাবে।

সঠিক অনুচ্ছেদ শিরোনাম কোনটি?
titleA. অন্যান্য যন্ত্রের সাথে তুলনা
titleB. প্রয়োগক্ষেত্র সমূহ
titleC. প্রকারভেদ
titleD. ভূমিকা
উত্তর: titleB
২০০৬ সালের বিধানসভা নির্বাচনে, তৃণমূল কংগ্রেসের পুণ্ডরীকাক্ষ সাহা নবদ্বীপ কেন্দ্র জয়ী হন তার নিকটবর্তী প্রতিদ্বন্দ্বী সিপিআই (এম) এর ছায়া সেন শর্মাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে, তৃণমূল কংগ্রেসের পুণ্ডরীকাক্ষ সাহা সিপিআই (এম) -এর যমুনা ব্রহ্মচারীকে পরাজিত করেন। ১৯৯৬ সালে, সিপিআই (এম) -এর বিশ্বনাথ মিত্র কংগ্রেসের কার্তিক চ্যাটার্জীকে পরাজিত করেন। ১৯৯১ এবং ১৯৮৭ সালে 1987 সিপিআই (এম) -এর বিশ্বনাথ মিত্র কংগ্রেসের সতীশ দেবনাথকে পরাজিত করেন। ১৯৮২ এবং ১৯৭৭ সালে সিপিআই (এম) -এর দেবী প্রসাদ বসু কংগ্রেসের সাস্তি ভূষণ পলকে পরাজিত করেন।

সঠিক অনুচ্ছেদ শিরোনাম কোনটি?
titleA. ২০১১
titleB. ১৯৭৭-২০০৬
titleC. নির্বাচনী ফলাফল
titleD. ১৯৫১-১৯৭২
উত্তর: titleB